b'\n_START_ARTICLE_\nOlga Feodorovna de Baden\n_START_SECTION_\nPrimii ani\n_START_PARAGRAPH_\nMarea Duces\xc4\x83 Olga Feodorovna s-a n\xc4\x83scut la 20 septembrie 1839, la Karlsruhe ca C\xc3\xa4cilie Auguste, Prin\xc8\x9bes\xc4\x83 de Baden. A fost fiica cea mic\xc4\x83 dintre cei \xc8\x99apte copii ai Marelui Duce de Baden Leopold I \xc8\x99i a Prin\xc8\x9besei Sofia a Suediei. Olga a fost o descendent\xc4\x83 a regelui George al II-lea al Marii Britanii \xc8\x99i a dinastiei ruse Rurik prin Anna de Kiev, regin\xc4\x83 a Fran\xc8\x9bei \xc8\x99i fiic\xc4\x83 a lui Iaroslav I cel \xc3\x8en\xc8\x9belept._NEWLINE_Tat\xc4\x83l Ceciliei, Marele Duce Leopold, descindea dintr-o ramur\xc4\x83 morganatic\xc4\x83 a familiei Baden (mama lui a fost Luise von Heyer, o nobil\xc4\x83) \xc8\x99i, prin urmare, nu avea dreptul la un statut princiar sau drepturile suverane ale Casei de Z\xc3\xa4hringen din Baden. Cu toate acestea, \xc3\xaen 1830 el a urcat pe tronul Marelui Ducat de Baden dup\xc4\x83 ce linia masculin\xc4\x83 principal\xc4\x83 a familiei sale s-a stins. Leopold a fost considerat primul domnitor german care a f\xc4\x83cut reforme liberale \xc3\xaen \xc8\x9bara sa._NEWLINE_Mama Ceciliei, Sophie Wilhelmine a Suediei, a fost fiica regelui Gustav al IV-lea Adolf al Suediei \xc8\x99i a reginei Frederica de Baden, o sor\xc4\x83 a \xc3\xaemp\xc4\x83r\xc4\x83tesei Rusiei Elisabeta Alexeievna (Louise de Baden). Spre deosebire de so\xc8\x9bul ei, Sophie Wilhelmine era o sus\xc8\x9bin\xc4\x83toare a politicilor conservatoare._NEWLINE_\xc3\x8en timpul tumultul cauzae de apari\xc8\x9bia lui Kaspar Hauser, s-a spus c\xc4\x83 Sophie ar fi ordonat asasinarea lui Hauser \xc3\xaen 1833. Acest lucru a deteriorat rela\xc8\x9bia dintre cei doi \xc8\x99i s-a spus c\xc4\x83 Sophie a avut o aventur\xc4\x83. Zvonurile de la Curte au atribuit paternitatea Ceciliei, ltimul copil al cuplului, unui bancher evreu pe nume Haber. Nu exist\xc4\x83 dovezi istorice care s\xc4\x83 confirme aceast\xc4\x83 afirma\xc8\x9bie._NEWLINE_\xc3\x8en timpul copilariei Ceciliei, revolu\xc8\x9bia din 1848-1849 a for\xc8\x9bat familia Marelui Duce s\xc4\x83 fug\xc4\x83 de la Karlsruhe la Koblenz. Cecilie avea doisprezece ani la moartea tat\xc4\x83lui s\xc4\x83u \xc3\xaen 1852. Ea a primit o educa\xc8\x9bie spartan\xc4\x83. Rela\xc8\x9bia ei cu p\xc4\x83rin\xc8\x9bii ei a fost una formal\xc4\x83 mai degrab\xc4\x83 dec\xc3\xa2t afectuoas\xc4\x83. Mai t\xc3\xa2rziu va va aplica acelea\xc8\x99i principii de cre\xc8\x99tere propriilor copii. Cu pome\xc8\x9bi \xc3\xaenal\xc8\x9bi \xc8\x99i ochi oblici a avut o \xc3\xaenf\xc4\x83\xc8\x9bi\xc8\x99are izbitoare euroasiatic\xc4\x83.'